CELEX: 32016R0472
Language: hu
Date: 2016-03-31 00:00:00
Title: A Bizottság (EU) 2016/472 végrehajtási rendelete (2016. március 31.) a 72/2010/EU rendeletnek a „bizottsági ellenőr” fogalom meghatározása tekintetében történő módosításáról (EGT-vonatkozású szöveg)

1.4.2016   
            
            
               HU
            
            
               Az Európai Unió Hivatalos Lapja
            
            
               L 85/28
            
         A BIZOTTSÁG (EU) 2016/472 VÉGREHAJTÁSI RENDELETE
   (2016. március 31.)
   a 72/2010/EU rendeletnek a „bizottsági ellenőr” fogalom meghatározása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári légiközlekedés védelmének közös szabályairól és a 2320/2002/EK rendelet hatályon kívül helyezéséről szóló, 2008. március 11-i 300/2008/EK európai parlamenti és tanácsi rendeletre (1) és különösen annak 15. cikkére,
   mivel:
   
               (1)
            
            
               Az Európai Gazdasági Térségről szóló megállapodás (2), különösen annak XIII. melléklete úgy rendelkezik, hogy az Európai Szabadkereskedelmi Társulás (EFTA) EGT-tagállamai végrehajtják a közös légiközlekedés-védelmi alapkövetelményeket, és hogy az EFTA Felügyeleti Hatóság ellenőrzéseket végez ezekben a tagállamokban. A közös alapkövetelmények további harmonizációja érdekében a Bizottságnak lehetőséget kell kapnia arra, hogy az EFTA Felügyeleti Hatóság és az EFTA tagállamai képesítéssel rendelkező szakértőit bevonja a légiközlekedés-védelem ellenőrzését végző munkacsoportjainak munkájába.
            
         
               (2)
            
            
               A légi közlekedés védelmére vonatkozó ellenőrzéseket az ECAC tagállamaiban az Európai Polgári Repülési Konferencia (ECAC) titkársága hangolja össze a légiközlekedés-védelmi követelményeknek való megfelelés biztosítása érdekében. A légiközlekedés-védelem területén a bevált gyakorlatoknak az e titkárság és a Bizottság közötti cseréje élénkítése érdekében a Bizottságnak lehetőséget kell kapnia arra, hogy az ECAC titkárságának képesítéssel rendelkező szakértőit bevonja a légiközlekedés-védelem ellenőrzését végző csoportjainak munkájába.
            
         
               (3)
            
            
               Az e rendeletben meghatározott intézkedések összhangban vannak a 300/2008/EK rendelet 19. cikkének (2) bekezdésében említett bizottság véleményével,
            
         ELFOGADTA EZT A RENDELETET:
   1. cikk
   A 72/2010/EU bizottsági rendelet (3) 2. cikke 3. pontjának helyébe a következő szöveg lép:
   
      „3.   »bizottsági ellenőr«: a Bizottság által a bizottsági ellenőrzésben való részvételre kiválasztott személy, aki uniós polgár vagy az Európai Szabadkereskedelmi Társulás (EFTA) valamely tagállamának állampolgára, és aki az alábbiak valamelyikének alkalmazottja:
      
                  —
               
               
                  a Bizottságé,
               
            
                  —
               
               
                  az Unió tagállamáé, nemzeti ellenőrként,
               
            
                  —
               
               
                  az EFTA tagállamáé, mint a megfelelőség ellenőrzésére szervezett nemzeti ellenőrzéseknek az adott tagállam nevében való elvégzésével megbízott személy,
               
            
                  —
               
               
                  az EFTA Felügyeleti Hatóságé,
               
            
                  —
               
               
                  az Európai Polgári Repülési Konferencia titkárságáé.”
               
            
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. március 31-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 97., 2008.4.9., 72. o.
   
   
      (2)  HL L 1., 1994.1.3., 3. o.
   
   
      (3)  A Bizottság 2010. január 26-i 72/2010/EU rendelete a légi közlekedés védelmével kapcsolatos bizottsági ellenőrzések eljárásainak megállapításáról (HL L 23., 2010.1.27., 1. o.).